ഞെട്ടല് മാറാതെ ചെമ്ബ് ഗ്രാമം വൈക്കം : ചെമ്ബില് അയല്വാസികളായ യുവാവിന്റെയും, യുവതിയുടെയും അകാലത്തിലെ വിയോഗത്തിന്റെ ഞെട്ടലിലാണ് നാട്. ഇന്നലെ രാവിലെ യുവാവിനെയും യുവതിയേയും കാണാനില്ലെന്ന വാര്ത്ത പരന്നതോടെ അനിഷ്ടമായതൊന്നും സംഭവിക്കരുതെന്ന പ്രാര്ഥനയിലായിരുന്നു എല്ലാവരും. തെരച്ചില് നടത്തിയിരുന്ന രണ്ടു യുവാക്കളാണ് ഇവരുടെ വീട്ടില് നിന്ന് 300 മീറ്ററോളം അകലെ മൃതദേഹങ്ങള് കണ്ടെത്തിയത്. ഗുരുമന്ദിരത്തിന് സമീപം കാടു പിടിച്ച സ്ഥലത്തെ ചാഞ്ഞ പുന്നമരത്തില് അടുത്തടുത്തായി ഇരുവരും കയറില്തൂങ്ങിയ നിലയിലായിരുന്നു. ഇതറിഞ്ഞതോടെ വൈക്കത്തെയും സമീപപ്രദേശങ്ങളിലെയും ജനങ്ങള് രാവിലെ മുതല് ചെമ്ബ് വാഴേകാട്ടേയ്ക്കു എത്തി. ശനിയാഴ്ച വൈകിട്ട് വൈക്കം നഗരത്തിലെ മൊബൈല് കടയില് എത്തിയ അമര്ജിത്ത് വിവിധ ഫോണുകളുടെ വില അന്വേഷിച്ചിരുന്നു. വീട്ടിലെത്തി ഭക്ഷണം കഴിച്ച ശേഷം രാത്രി 12 ഓടെ അമ്മ ഗ്രേസിയെ വിളിച്ച് എഴുന്നേല്പ്പിച്ച് വെള്ളം വാങ്ങിക്കുടിച്ചു. ഇടത്തരം കുടുംബങ്ങളിലെ യുവാവും യുവതിയും പഠനത്തിലും സമര്ത്ഥരായിരുന്നു. എല്ലാവരോടും സൗഹൃദത്തോടെ കളിചിരിയുമായി നടന്നിരുന്ന കൃഷ്ണപ്രിയയും, ശാന്ത പ്രകൃതക്കാരനായിരുന്ന അമര്ജിത്തും പ്രണയത്തിലായിരുന്നെന്നാണ് പ്രാഥമിക അന്വേഷണത്തില് കണ്ടെത്തിയത്. ശനിയാഴ്ച പകലും രാത്രിയും അസുഖകരമായ ഒന്നും കുടുംബത്തില് നടന്നിട്ടില്ലെന്ന് ബന്ധുക്കള് ഉറപ്പു പറയുമ്ബോള് ജീവനൊടുക്കിയതിന്റെ കാരണം ദുരൂഹമായി തുടരുകയാണ്.